**Ihmisoikeusvaltuuskunnan työpaja 2**

**Vammaiskentän toimijoiden erilaiset roolit YK:n vammaisyleissopimuksen**

**raportoinnissa ja toimeenpanon seurannassa**

**Katja Fokin**, *lainsäädäntösihteeri*, ulkoasianministeriö

* UM:n vastuulla CRPD-määräaikaisraportin laatiminen. CRPD-komitea laatinut selkeät raportointiohjeet. Sanamäärä on tiukka.
* UM järjestää 26.10.2017 *Kick off* -tilaisuuden raportoinnista ja siihen liittyvistä määräajoista yms.
* Luonnos laaditaan ensin valmiiksi ennen lausuntokierrosta. Matkan varrella järjestetään myös kuulemistilaisuuksia.
* Koska sanamäärä on tiukka, on suositeltavaa, että järjestöt laativat rinnakkaisraportteja.
* UM laatii hallituksen raportin, mutta siinä on mukana myös järjestöjen näkemyksiä.

**Merja Heikkonen**, *pääsihteeri*, vammaisten henkilöiden oikeuksien neuvottelukunta (VANE)

* VANE on vammaisyleissopimuksen valtiollinen koordinaatiojärjestelmä. Jäseninä on ministeriöiden ja vammaisjärjestöjen edustajia sekä asiantuntijajäseniä.
* Vammaisfoorumilla on VANE:ssa kuusi paikkaa.
* VANE:n tehtävänä on edistää sopimuksen kansallista täytäntöönpanoa valtionhallinnossa.
* VANE laatii joka toimintakaudella toimintaohjelman CRPD:n täytäntöönpanon toteuttamiseksi, antaa lausuntoja ja on mukana lainvalmistelutyöryhmissä.
* On osallistanut kansalaisyhteiskuntaan mm. tekemällä kyselyn vammaisille henkilöille heidän toiveistaan ja haasteistaan liittyen CRPD-sopimuksen artikloihin.
* Järjestelykyselyn mukaan keskeisiä vammaisten kohtaamia ongelmia ovat: esteettömyys & saavutettavuus, itsenäinen elämä, toimeentulo.
* Toiminnan haasteita on muun muassa poikkihallinnollisen yhteistyön kehittämisessä.

**Päivi Nurmi-Koikkalainen**, *kehittämispäällikkö*, Terveyden- ja hyvinvoinnin laitos (THL)

* THL:ssä on seurantaa varten kohdistettu erityistä huomiota siihen, millaista tietoa voidaan viranomaislähteistä kerätä; ja millaisiin vammaisuuteen liittyviin kysymyksiin tarjolla oleva tieto vastaa.
* Toimintarajoitteisista henkilöistä on saatavissa tietoa Terveys 2011 -tutkimuksen aineistosta ja muun muassa kouluterveyskyselystä.
* Toimintarajoitteinen -käsite on yhdenmukainen Washington Group on Disability Statistics:in määritelmän kanssa.
* Toimintarajoitteisuuteen liittyvien kysymysten saaminen kouluterveyskyselyyn merkittävä yhteistyön tulos vammaisjärjestöjen kanssa.

**Panu Artemjeff**, *erityisasiantuntija*, oikeusministeriö

* OM:n koordinoi syrjinnän seurantaryhmää, joka kerää syrjintätietoa.
* OM on tehnyt myös indikaattorityötä vammaisten henkilöiden osalta.
* Asenteiden seuranta tärkeää myös vammaisten oikeuksien toteutumisen kannalta.
* Perusoikeusvirasto tekemässä vuoden 2018 aikana perusoikeusbarometrin kaikissa jäsenmaissa.

**Muuta**

* Vammaisten henkilöiden osallistamisessa haasteita. Kuulemisen tapoja parannettu, aito osallistaminen puuttuu kuitenkin.
* Järjestökentällä kokemus siitä, että vammaisten henkilöiden oikeuksien edistyminen tapahtuu liian hitaasti.